text: Brand formentlig påsat
  21 juni 2018 kl. 12.24
  Brand på forsorgshjem for socialt udsatte. Politi leder efter gerningsmand. 
  
  Opdatering: Politiet har endnu ikke haft kontakt med alle de personer, som er registreret med bopæl på Overmarksgården, men brandvæsnet har to gange været igennem bygningen og har ikke fundet nogle personer derinde. Det oplyser vagtchef Lars Grønlund, Sydøstjyllands Politi.
  Overetagen på bygningen er skadet efter branden. Slut på opdatering.
  Mens Danmark ser fodboldlandsholdet spille VM-fodbold mod Australien torsdag eftermiddag, brænder Overmarksgården i Kolding. Ilden er formentlig påsat. Det skriver Sydøstjyllands politi.
  Overmarksgården er et forsorgshjem.
  Brandvæsnet er ved at slukke ilden, og politiet er i gang med at efterforske brandårsagen for eventuelt at kunne anholde en gerningsmand.
  Brand på Overmarksgården i Kolding https://t.co/YE1wfv0og4 pic.twitter.com/gL6DzN6u5o
  
  
  